# Sant Miquèl (Erau)

Sant Miquèl (Saint-Michel en francés, oficiosament Saint-Michel-d'Alajou) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : capellam S. Michaëlis en 1123, de S. Michaele de Tuda en 1344, ecclesia S. Mychaelis en 1484, S. Michaelis de Alagone, al sègle XVI, Snt Michel en 1591, St Michel en 1648, 1740-60, St Michel delajou ou d'Aljon en 1740-60, St Michel d'Alajou en 1774-75 (mapa de Cassini).
Segon Dauzat, Sant Miquèl representa lo nom ebrèu Michaël, un arcàngel; segon Hamlin, lo nom popular St Miquèl de las Sèrps remembra, dins la tradicion locala, un enfeciment de sèrps (Fabre, Histoire du Caylar, p. 178).

### Alajon o Alajó

Alajon (Alajó), determinant del sègle XVI, de 1740-60 e de la mapa de Cassini, representa tota la partida septentrionala de Larzac en Erau : segon Eugène Thomas (1865), se ditz Sant Miquèl d'Alajon, Lo Cròs d'Alajon, Lo Cailar d'Alajon, Sant Feliç d'Alajon; l'origina del mot seriá Ara Jovis « l'autar de Jupitèr », d'après un autar acavalat sus la comuna del Cròs e la de Sant Miquèl, « a 100 passes de la rota imperiala [RD 9, anciana rota de Roergue abans la construccion del camin de l'Escaleta] e sus l'embrancament que va de Sant Miquèl a Sòrbs ». Una origina Ara Jovis justificariá la grafia Alajó. Segon Gaston Combarnous, [lo] Cròs èra « dit encara d'Alajou en 1920 » (Combarnous, Revue Internationale d'Onomastique, XXIII, p. 186). Alajon seriá, segon Frank R. Hamlin, un tèrme preindoeuropèu *aladione o *alaione que se'n coneis pas lo sens. Hamlin refusa donc l'identificacion Alajon = Ara Jovis, aquò per una rason lingüistica : se l'airal coneis la dissimilacion araire > alaire, un passatge de Ara- a Ala- seriá tròp aboriu al sègle XI$^,$$^,$.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Sophie Pradel | | |
| març de 2001 | 2020 | Jacques Pradel | sense | foncionari |
| junh de 1995 | 2001 | Robert Curan | | |
| març de 1983 | 1995 | André Trinquier | | |
| 1935 | 1983 | Elie Bénézeth | | |
| | 1935 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 49, totala: 51 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 302 | 303 | 289 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 242 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 181 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 86 | 72 | 50 | 43 | 35 | 44 | 60 | 57 | 56 59 |
| 2009 | 2010 |
| 54 57 | 57 60 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 51 abitants e la densitat èra de 2,01 ab/km².

## Luòcs e monuments

St-Miquèl es un pichon vilatge de Larzac, amb qualques monuments fòrt interessant còma :
* Las Roïnas del Castèl de St-Miquèl, qu'a l'origina se sonava Castrum de la Trajena, culminant a mai de 800m d'altitud.
Avèm pauc d'informacions mas las archius del vilatge parlan d'una fortalesa en 1206. De mai, foguèt un dels darrièrs castèls près per Felip IV de França al sègle XIV, quand aqueste decidiguèt d'avalir l' Òrdre dels Templièrs. En 1992 i aguèt de trabalhs per estabilizar las roïnas.
* La glèisa de St-Miquèl del sègle XVII.

## Veire tanben

* Comunas d'Erau

## Nòtas

* ↑ https://www.annuaire-mairie.fr/mairie-saint-michel-34.html
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 362
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 618
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 7
* ↑ Eugène Thomas, Dictionnaire topographique (de l')Hérault, p. 4 legir en linha https://gallica.bnf.fr/ark:/12148/bpt6k110096s/f38.item
* ↑ G. Combarnous, Un problème toponymique du Larzac, Alagone e Ara Jovis, Alajou et Autel de Jupiter legir en linha https://www.persee.fr/doc/rio_0048-8151_1971_num_23_3_2069
* ↑ Panèl a costat de las Roïnas
* Portal de Lengadòc